Diari Oficial de la Generalitat Valenciana


Sumari del DOGV 8511, del 22-03-2019 (2019/2629)

Informació pública de l'aprovació de l'informe ambiental i territorial estratègic de l'homologació sectorial del planejament vigent en l'àmbit del sòl urbà de la Ciutat Central. Expedient 03824-2018-000375.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2629


Data del document
:   11-03-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'homologació sectorial del planejament vigent en l'àmbit del sòl urbà de la Ciutat Central. Expedient 03415-2018-000375. [2019/2629]  
La Junta de Govern Local de l'Ajuntament de València, en sessió celebrada l'1 de març de 2019, va adoptar l'acord que en la part dispositiva diu el següent:  
  
«Primer. Concloure que la proposta d'homologació sectorial del planejament vigent en l'àmbit del sòl urbà de la Ciutat Central, promoguda per l'Ajuntament de València, no té efectes significatius sobre el medi ambient conforme als criteris establits en l'annex VIII de la LOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta d'homologació sectorial del planejament vigent en l'àmbit del sòl urbà de la Ciutat Central, designant com a alternativa més idònia mediambientalment en aquesta actuació l'alternativa 1 descrita en el fonament de dret tercer d'aquest informe.  
Tercer. Donar compte del contingut de la resolució d'informe ambiental i territorial estratègic pel procediment simplificat a els interessats que apareguen en la tramitació ambiental d'aquesta actuació, incloent aquest informe en la documentació de l'instrument de planejament urbanístic, identificant com a públic interessat el Col·legi Oficial d'Arquitectes de la Comunitat Valenciana, l'Escola Tècnica Superior d'Arquitectura de València, el Col·legi Oficial d'Advocats de València, la Universitat de València, la Confederació Empresarial Valenciana i la Federació d'Associacions de Veïns.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si es el cas, pertoquen en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 11 de març de 2019.- El secretari: Manuel Latorre Hernández.